Na osnovu člana 38 stav 1 tačka 8 Zakona o lokalnoj samoupravi (“Sl. list CG”, br. 2/18 i 34/19), i člana 43 stav 1 tačka 8 Statuta Opštine Bar (“Sl. list CG–opštinski propisi”, br. 37/18) Skupština opštine Bar na sjednici održanoj dana \_\_\_\_\_\_ 2020. godine, donijela je

ZAKLJUČAK

1. Najkraći vremenski period, u 2020. godini, za davanje u zakup zemljišta, na kojem Opština Bar ima pravo svojine ili raspolaganja, a koje je Odlukom o donošenju Programa građenja, postavljanja i uklanjanja privremenih objekata na području Opštine Bar (“Sl. list CG-opštinski propisi”, br. 13/19 i 07/20), određeno za postavljanje, privremenog objekata namijenjenog za turizam ili ugostiteljstvo, je za:

* privremeni ugostiteljski objekt 6 mjeseci
* ugostiteljsku terasu 3 mjeseca

1. Pravo zakupa zemljišta, iz tačke 1 ovog zaključka, može ostvariti pružaoc ugostiteljskih usluga ispred čijeg ugostiteljskog objekta se naposredno nalazi i u čijoj je funkciji to zemljište, a pod uslovom da je izmirio sve obaveze po osnovu zakupa zemljišta iz predhodnih godina, blagovremeno podnio zahtjev za zakup zemljišta za 2020.godinu i sa Opštinom Bar zaključi ugovor o zakupu**.**
2. Ovaj zaključak stupa na snagu osmog dana od dana objavljivanja u „Službenom listu Crne Gore – opštinski propisi“.

**SKUPŠTINA OPŠTINE BAR**

Broj: 030- **PREDSJEDNIK**

Bar, \_\_\_\_\_ 2020. godine Mićo Orlandić

**OBRAZLOŽENJE**

Kako je Zakonom o lokalnoj samoupravi definisano u članu 38 stav 1 tačka 8 i Statutom Opštine Bar u članu 43 stav 1 tačka 8 da Skupština opštine uvodi i utvrđuje opštinske poreze, takse, naknade i druge sopstvene prihode time je jasan pravni osnov i nadležnost za odlučivanje i donošenje zaključka kao u dispozitivu.

Radi ublažavanja posledica aktuelne situacije, Opšrina Bar predlaže mjere koje imaju za cilj pomoć privredi, olakšavanje života građana, olakšavanje privrednog poslovanja. Predloženim zaključkom Opština nastoji da ublaži negativne posledice izazvane epidemijom COVID-19 i na taj način pomogne pružaocima ugostiteljskih usluga u njihovom daljem poslovanju.

Naime, u 2019.godini, radi postavljanja, privremenih ugostiteljski objekta i ugostiteljskih terasa, zaključena su 64 ugovora o zakupu i po tom osnovu Opština je prihodovala 80.143,90€. Primjenom ove mjere za očekivati je da se prihod po tom osnovu smanji za 50%.

SEKRETARIJAT ZA IMOVINU ZASTUPANJE I INVESTICIJE